open-index/open-wikipedia-markdown huggingface dataset:
Ρόμπερτ Ίνγκλαντ

Ο **Ρόμπερτ Μπάρτον Ίνγκλαντ** (αγγλικά: **Robert Barton Englund**, 6 Ιουνίου 1947) είναι Αμερικανός ηθοποιός, είναι γνωστός περισσότερο για το ρόλο που ενσάρκωσε ως Freddy Krueger στην ταινία *[[Εφιάλτης στο Δρόμο με τις Λεύκες]]*. Έλαβε το βραβείο Saturn δύο φορές για τον ρόλο του στις ταινίες *[[Εφιάλτης στο Δρόμο με τις Λεύκες Νο.3: Πολεμιστές του Ονείρου]]* και *[[Εφιάλτης στο Δρόμο με τις Λεύκες Νο.4: Ο Άρχων του Ονείρου]]*.

## Πρώιμα χρόνια
Ο Ίνγκλαντ γεννήθηκε στις 6 Ιουνίου του 1947 στο Γκλέντεϊλ της Καλιφόρνια. Είναι γιος της Τζάνις (το γένος ΜακΝτόναλντ) και του μηχανικού Τζον Κεντ Ίνγκλαντ. Έχει σουηδική και σκωτσεζική καταγωγή.

## Καριέρα
Το κινηματογραφικό του ντεμπούτο έγινε στην ταινία *[[Buster και Billie|Buster and Billie]]* (1974). Αφού εκανε αρκετές εμφανίσεις σε υποστηρικτικούς ρόλους σε διάφορες ταινίες, άρχισε να τραβάει την προσοχή του σκηνοθέτη Γουές Κρέιβεν με τον ρόλο του στην σειρά *[[V (σειρά)|V]]*. Δέχτηκε να υποδυθεί το 1984 τον ρόλο του Freddy Krueger, έναν χαρακτήρα με καμένο πρόσωπο, ριγωτό πουλόβερ, καπέλο και γάντι με μακριά μεταλλικά νύχια. Επρόκειτο για έναν κόντρα ρόλο για τον ηθοποιό, ο οποίος μέχρι τότε υποδυόταν καλούς χαρακτήρες. Η ταινία γνώρισε τεράστια επιτυχία και με κόστος παραγωγής τα 1,8 εκατομμύρια δολάρια απέφερε έσοδα 25,5 εκατομμύρια δολάρια.

Αυτή του η φήμη τον βοήθησε να παίξει σε ρόλους στις ταινίες *[[Το Φάντασμα της Όπερας]]* το 1989 και *[[Στα Γρανάζια της Φρίκης]]* το 1995 ταινία που είναι βασισμένη απο βιβλίο του Στίβεν Κινγκ, και στην ταινία *[[2001 Maniacs]]* (2005). Υποδύθηκε το ρόλο του Freddy Krueger ξανά στις ταινίες *[[Εφιάλτης στο Δρόμο με τις Λεύκες Νο.4: Ο Άρχων του Ονείρου]]* (1988), *[[Εφιάλτης στο Δρόμο με τις Λεύκες Νο.5: Το Παιδί του Ονείρου]]* (1989), *[[Ο Τελευταίος Εφιάλτης]]* (1991), *[[Ο Νέος Εφιάλτης]]* (1994) και *[[Φρέντυ εναντίον Τζέισον]]* (2003).

Ο Ίνγκλαντ, μαζί με τον Νταγκ Μπράντλεϊ, είναι οι μοναδικοί ηθοποιοί που ενσάρκωσαν έναν χαρακτήρα τρόμου για οχτώ συνεχόμενες φορές. Οι πρωταγωνιστικές εμφανίσεις του Ίνγκλαντ στην αμερικάνικη τηλεόραση περιλαμβάνουν την σειρά *[[Nightmare Cafe]]* (1992), στην οποία υποδύεται τον ρόλο του μυστηριώδη ιδιοκτήτη καφετέριας, και τη σειρά *[[Εφιάλτες του Φρέντι]]*, υποδυόμενος ξανά τον ρόλο του Freddy Krueger.

## Παραπομπές


Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί φωνής
Κατηγορία:Αμερικανοί ηθοποιοί τηλεόρασης
Κατηγορία:Απόφοιτοι της Βασιλικής Ακαδημίας Δραματικής Τέχνης
Πλημμύρες στη Βόρεια Κορέα (2016)

Οι **πλημμύρες του 2016 στη Βόρεια Κορέα** συνέβησαν στα τέλη Αυγούστου 2016 ως συνέπεια του Τυφώνα Λάιονροκ. Οι βαριές βροχοπτώσεις του τυφώνα, από τις 29 έως τις 31 του μηνός, προκάλεσαν πλημμύρες, σκοτώνοντας τουλάχιστον 525 ανθρώπους. Επίσης, κατέστρεψαν περισσότερες από 35.000 κατοικίες αφήνοντας πάνω από 100.000 άστεγους, κυρίως στη Επαρχία Βόρειου Χαμγκιόνγκ μετά από υπερχείλιση του ποταμού Τουμέν κοντά στα σύνορα με την Κίνα και τη Ρωσία, σύμφωνα με το Γραφείο των Ηνωμένων Εθνών για το Συντονισμό των Ανθρωπιστικών Υποθέσεων και του Ερυθρού Σταυρού.

Ένας αξιωματούχος των Ηνωμένων Εθνών στη Βόρεια Κορέα, δήλωσε ότι η έκταση της καταστροφής ήταν «πέρα από οτιδήποτε έχουν δει από τις τοπικές αρχές».

Σύμφωνα με ανακοίνωση που δημοσιεύθηκε στις 11 Σεπτεμβρίου 2016, από το Κορεατικό Κεντρικό Πρακτορείο Ειδήσεων (KCNA), το κρατικό μέσο ενημέρωσης της Βόρειας Κορέας, το βορειοανατολικό μέρος της χώρας επηρεάστηκε από την «βαρύτερη νεροποντή» από το 1945, καθώς «δεκάδες χιλιάδες» κτίρια καταστράφηκαν, άνθρωποι έμειναν άστεγοι και «υπέφεραν από μεγάλη ταλαιπωρία».

## Μετεωρολογικό ιστορικό
Ο τυφώνας Λάιονροκ συγχωνεύτηκε με ένα σύστημα χαμηλής πίεσης και είχε ως αποτέλεσμα βαρύτατες βροχές σε περίοδο τριών ημερών (29-31 Αυγούστου) στην Βόρεια Κορέα. Μια κομητεία κατακλύστηκε στην Επαρχία του Βόρειου Χάμγκιουνγκ. 

## Αντιμετώπιση
Σε απάντηση στις πλημμύρες, η κυβέρνηση της Βόρειας Κορέας έστειλε εργαζόμενους και τον Κορεατικό Λαϊκό Στρατό να καθαρίσει τους δρόμους και να αποκαταστήσει τις επικοινωνίες στις περισσότερο πληγείσες περιοχές. Περίπου 1.000&#x20;εθελοντές από το τοπικό παράρτημα του Κόκκινου Στρατού βοήθησαν τους τοπικούς εργαζόμενους σε αποστολές έρευνας και διάδοσης. Ο οργανισμός είχε προμήθειες ανακούφισης για περίπου 20.000&#x20;ανθρώπους, όπως αδιάβροχα, τέντες, κουζίνες, και ταμπλέτες καθαρισμού νερού. Ο Ερυθρός Σταυρός συντονίστηκε με τα μέλη της διεθνούς αντιπροσωπείας από τις 3 έως τις 6 Σεπτεμβρίου, με συνέπεια την αύξηση των πόρων για τις υπηρεσίες υγείας. Το Παγκόσμιο Πρόγραμμα Σίτισης παρείχε μερίδες τροφίμων έκτακτης ανάγκης για 140.000&#x20;άτομα. Η Ευρωπαϊκή Ένωση προσέφερε 300.000 ευρώ για την ανακούφιση από τις πλημμύρες.

## Παραπομπές


Κατηγορία:Πλημμύρες
Κατηγορία:Βόρεια Κορέα
Κατηγορία:2016
Δήμος Βαλσαμάκης

Ο **Δήμος Βαλσαμάκης** (1785-1870) ήταν Έλληνας λόγιος και πολιτικός.

## Βιογραφικά στοιχεία
Γεννήθηκε το 1785 στην Κεφαλονιά. Αδελφός του ήταν ο Κωνσταντίνος Βαλσαμάκης. Σπούδασε νομική στην Ιταλία, μελετώντας παράλληλα την ελληνική φιλολογία και ιστορία, και ανέπτυξε φιλικές σχέσεις με λόγιους της εποχής του, όπως ο Αδαμάντιος Κοραής και ο Ιωάννης Καποδίστριας. Έδειξε ενδιαφέρον για την πολιτική στα Επτάνησα, καταλαμβάνοντας μάλιστα διοικητικές θέσεις στην Ιόνιο Πολιτεία. Για την δράση του, του απονεμήθηκε ο Μεγαλόσταυρος των Αγίων Γεωργίου και Μιχαήλ από την Μεγάλη Βρετανία. Συμμετείχε ως μέλος σε αρκετές φιλολογικές και καλλιτεχνικές εταιρίες της Ευρώπης (Ιταλία, Γαλλία, Αυστρία), ενώ έγραψε ποιήματα και μελέτες τόσο στα ελληνικά όσο και στα ιταλικά. Το 1815, στο Συνέδριο της Βιέννης, είχε υποβάλλει υπόμνημα σχετικά με την κατάληξη των Ιονίων Νήσων, ενώ διετέλεσε και γραμματέας της Ιονίου Βουλής. Πέθανε το 1870 στην Κέρκυρα.

## Παραπομπές


Κατηγορία:Έλληνες λόγιοι του 19ου αιώνα
Κατηγορία:Βουλευτές της Ιονίου Βουλής
Ισλαμική τέχνη

Ο όρος **ισλαμική τέχνη** είναι σχετικά σύγχρονος και δημιουργήθηκε από τους ιστορικούς της τέχνης του 19ου αιώνα προκειμένου να κατηγοριοποιηθεί και να μελετηθεί η καλλιτεχνική παραγωγή των ισλαμικών λαών είτε σε χώρες όπου το Ισλάμ ήταν η κυρίαρχη θρησκεία ή θρησκεία της κυβερνώσας τάξης. Αντίθετα από την  χριστιανική τέχνη, την εβραϊκή τέχνη και την βουδιστική ο όρος δεν χρησιμοποιείται απλά για να περιγράψει την θρησκευτική τέχνη ή την ανάλογη αρχιτεκτονική, αλλά ισχύει για όλες τις κοσμικές μορφές τέχνης που παρήχθησαν στον ισλαμικό κόσμο. Περιλαμβάνει, επίσης, έργα που παρήγαγαν μουσουλμάνοι καλλιτέχνες για διάφορους προστάτες της τέχνης, ανεξαρτήτως θρησκείας..

## Η διαμόρφωση της ταυτότητας
Τα εδάφη που κατέκτησαν οι Μουσουλμάνοι είχαν τις δικές τους προϋπάρχουσες καλλιτεχνικές παραδόσεις. Αρχικά, οι καλλιτέχνες που είχαν εργαστεί υπό την βυζαντινή  και σασανιδική διακυβέρνηση συνέχισαν να δουλεύουν με τα δικά τους γηγενή στιλ και για κατά την ισλαμική διακυβέρνηση. Σταδιακά, υπό την επίδραση της μουσουλμανικής πίστης και του εκκολαπτόμενου ισλαμικού κράτους, εμφανίστηκε η ταυτότητα της ισλαμικής τέχνης. Η διακυβέρνηση του χαλιφάτου των Ουμαγιαδών (661-750) θεωρείται συχνά η περίοδος διαμόρφωσης της ισλαμικής τέχνης. 

Με τη γεωγραφική εξάπλωση και την μακρά ιστορία της, η ισλαμική τέχνη αναπόφευκτα δέχθηκε ευρύ φάσμα περιφερειακών και ακόμη εθνικών καλλιτεχνικών επιρροών και υπέστη αλλαγές κατά τις διάφορες περιόδους ανάπτυξής της. Αξιοσημείωτο είναι ότι διατήρησε την εγγενή της ποιότητα και μοναδική ταυτότητα. Ακριβώς όπως η θρησκεία του Ισλάμ ενσαρκώνει έναν τρόπο ζωής και χρησιμεύει ως συνεκτική δύναμη μεταξύ εθνικά και πολιτισμικά διαφορετικών λαών, η τέχνη που παράγεται από και για τις μουσουλμανικές κοινωνίες διέθετε βασικά χαρακτηριστικά αναγνώρισης και ενοποίησης. Το σημαντικότερο από αυτά τα χαρακτηριστικά είναι η προτίμηση στις διακοσμήσεις επιφανειών. Οι τέσσερεις βασικές συνιστώσες της ισλαμικής διακοσμητικής τέχνης είναι η καλλιγραφία, τα επαναλαμβανόμενα φυτικά και γεωμετρικά μοτίβα και η φανταστική αναπαράσταση, στιλ γνωστό ως αραμπέσκ. Το αραμπέσκ στην ισλαμική τέχνη χρησιμοποιείται συχνά για τον συμβολισμό της υπερβατικής, αόρατης και αιώνιας φύσης του Θεού.

## Σημειώσεις παραπομπές


## Εξωτερικοί σύνδεσμοι

*.

* ARCHNET: Islamic Architecture Community: Extensive archive of scholarly articles, full publications and pictures
* Museum With No Frontiers: extensive site on Islamic art
* Victoria & Albert Museum: Islamic Middle East Collections including contemporary pieces
* Museum of Islamic Art, Doha, Qatar:
* MATHAF: Arab Museum of Modern Art Qatar
* CalligraphyIslamic: Extensive site on Islamic calligraphy
* Palace and Mosque: Islamic Art from the Victoria and Albert Museum at the National Gallery of Art, Washington
* Artistic Exchange: Europe and the Islamic World Selections from the Permanent Collection at the National Gallery of Art
* Islamic Art Network – Thesaurus Islamicus Foundation
* Islamic Arts & Architecture
* Islamic Art in Modern Architecture
*The Kirkor Minassian Collection at the Library of Congress has decorative Islamic book bindings.
Κατάλογος πρωθυπουργών του Σάαρλαντ

O **Πρωθυπουργός του Σάαρλαντ** (γερμανικά: Ministerpräsident) είναι ο αρχηγός της κυβέρνησης  του γερμανικού κρατιδίου του Σάαρλαντ.  Από το 1947 ως το 1957, οπότε το Σάαρλαντ ήταν προτεκτοράτο, πρωθυπουργοί ήταν ο Γιοχάνες Χόφμαν, ιδρυτής του Χριστιανικού Λαϊκού Κόμματος, ο Χάινριχ Βελσχ και τέλος ο Χούμπερτ Νέι. Την 1η Ιανουαρίου 1957 το Σάαρλαντ έγινε κρατίδιο της Γερμανίας. Ο πρωθυπουργός Φραντς Γιόζεφ Ρέντερ απεβίωσε εν ενεργεία, το 1979. Το 2011 ανέλαβε η πρώτη γυναίκα πρωθυπουργός στο Σάαρλαντ, η Άνεγκρετ Κραμπ-Κάρενμπαουερ. 

## Κατάλογος

Οι επικεφαλής της πολιτειακής κυβέρνησης (πρωθυπουργοί) είναι από το 1947 οι εξής:

**Πολιτικό κόμμα:**

## Παραπομπές


πρωθυπουργος
Κρατιδιακές εκλογές του Σάαρλαντ (2017)

**Κρατιδιακές εκλογές** διεξήχθησαν στο γερμανικό κρατίδιο Σάαρλαντ στις 26 Μαρτίου 2017. Εξελέγησαν οι 51 έδρες του κρατιδιακού κοινοβουλίου. Η πρωθυπουργός Ανεγκρέτ Κραμπ-Καρενμπάουερ διεκδίκησε την επανεκλογή της, με τον συνασπισμό της Χριστιανοδημοκρατικής Ένωσης (CDU) και του Σοσιαλδημοκρατικού Κόμματος (SPD), έχοντας υπηρετήσει δύο θητείες ως πρωθυπουργός.

## Πλαίσιο
Οι εκλογές του 2012 προκηρύχθηκαν πρόωρα λόγω της κατάρρευσης του συνασπισμού "τύπου Τζαμάικας" με τη συμμετοχή του CDU, των Ελεύθερων Δημοκρατών (FDP) και του Κόμματος των Πρασίνων στις 6 Ιανουαρίου 2012. Το αποτέλεσμα των εκλογών ήταν η νίκη για τους κυβερνώντες χριστιανοδημοκράτες, ενώ το FDP υπέστη τεράστιες απώλειες, χωρίς να πετύχει κοινοβουλευτική εκπροσώπηση. Οι Πράσινοι έχασαν ψηφοφόρους, αλλά κέρδισαν έδρες, καθώς οι ψήφοι τους ήταν αρκετοί για να φτάσουν το ποσοστό του 5%. Η αντιπολίτευση, οι Σοσιαλδημοκράτες υπό την ηγεσία του Χάικο Μάας αύξησαν τον αριθμό των εδρών και ψήφων, αλλά απέτυχαν να γίνουν το μεγαλύτερο κόμμα στο κοινοβούλιο. Το Αριστερό Κόμμα υπέστη μικρές απώλειες. Το Κόμμα των Πειρατών εξασφάλισε κοινοβουλευτική εκπροσώπηση για πρώτη φορά σε περιφερειακό κοινοβούλιο της Δυτικής Γερμανίας.

## Αποτελέσματα
Οι Χριστιανοδημοκράτες κέρδισαν άνετη νίκη στις εκλογές, με ποσοστό γύρω στο 40% των ψήφων έναντι 30% για τους Σοσιαλδημοκράτες.

## Αντιδράσεις και επακόλουθα
Οι προεκλογικές δημοσκοπήσεις προέβλεπαν οριακές διαφορές μεταξύ CDU και SPD, αλλά η CDU διέψευσε τις δημοσκοπήσεις, υπερβαίνοντας κατά πολύ τις προβλέψεις πριν ανοίξουν οι κάλπες. Μετά τις εκλογές, αρκετοί σχολιαστές περιέγραψαν τα αποτελέσματα ως ώθηση για τις εκλογικές προοπτικές της γερμανίδας καγκελάριου Μέρκελ και του CDU,, ενόψει των ομοσπονδιακών εκλογών του Σεπτεμβρίου του 2017, και ως ένα πλήγμα για τον ηγέτη του SPD Μάρτιν Σουλτς.

## Παραπομπές


2017
Σααρλαντ
4-υδροξυβενζαλδεΰδη

Η **4-υδροξυβενζαλδεΰδη** (αγγλικά *4-hydroxybenzaldehyde*) είναι αρωματική οργανική χημική ένωση, που περιέχει άνθρακα, υδρογόνο και οξυγόνο, με μοριακό τύπο **[[C7H6O2|C<sub>7</sub>H<sub>6</sub>O<sub>2</sub>]]**, αλλά συμβολίζεται συχνότερα με τον ημισυντακτικό της τύπο (**C<sub>6</sub>H<sub>4</sub>)(4-ΟΗ)CHO**. Ο τύπος αυτός δείχνει ότι η βενζαλδεΰδη αποτελείται δομικά από μια βενζοομάδα (-C6H4-), μια υδροξυλομάδα (-ΟΗ) συνδεμένη με το #4 άτομο άνθρακα του βενζολικού δακτυλίου και μια φορμυλομάδα (-CHO). Πιο συγκεκριμένα, αποτελεί μια από τις τρεις (3) ισομερείς υδροξυβενζαλδεΰδες. Οι άλλες δύο (2) υδροξυβενζαλδεΰδες είναι η σαλικυλαλδεΰδη [(C6H4)(2-ΟΗ)CHO] και η  3-υδροξυβενζαλδεΰδη [(C6H4)(3-ΟΗ)CHO]. Η χημικά καθαρή 4-υδροξυβενζαλδεΰδη,  στις «κανονικές συνθήκες περιβάλλοντος», δηλαδή σε θερμοκρασία 25°C και υπό πίεση 1 atm, είναι ανοικτοκίτρινο κρυσταλλικό στερεό. Εκτός από τις τρεις (3) «μητρικές» υδροξυλαλδεΰδες, ο όρος επεκτείνεται και σε σειρά «θυγατρικών» παραγώγων της, που ενίοτε αναφέρονται συλλύβδην (μαζί με τις «μητρικές» ενώσεις) «**υδροξυβενζαλδεΰδες**». Συχνά συμπεριλαμβάνονται σε αυτές και ενώσεις με περισσότερες από μία (1) υδροξυλομάδες (-OH).

## Φυσική παρουσία
Έχει βρεθεί στις ορχιδέες *Gastrodia elata* και *Galeola faberi*., όπως επίσης και στη βανίλια.

## Χημικά παράγωγα
Η οξείδωση Ντάκιν (*Dakin oxidation*) είναι οργανική οξειδοαναγωγική αντίδραση σύμφωνα με την οποία οι ορθο- και παρα- υδροξυβενζαλδεΰδες ή υδροξυφαινυλοκετόνες αντιδρούν με υπεροξείδιο του υδρογόνου (H2O2) και μια βάση δίνοντας τις αντίστοιχες βενζο(λο)διόλες και αντίστοιχα καρβοξυλικά οξέα (με τη μορφή του αντίστοιχου προς τη βάση άλατος). Για την 4-υδροξυβενζαλδεΰδη, η αντίστοιχη βενζο(λο)διόλη είναι η υδροκινόνη και το αντίστοιχο καρβοξυλικό οξύ είναι το μεθανικό οξύ. οπότε η οξείδωση Ντάκιν της 4-υδροξυβενζαλδεΰδης διαμορφώνεται ως εξής:
χωρίς-πλαίσιο|111x111εσ  \mathrm{+ H_2O_2 + NaOH \xrightarrow{} H_2O + HCOONa +} χωρίς-πλαίσιο|100x100εσ


## Μεταβολισμός
Η δεϋδρογονάση της 4-υδροξυβενζαλδεΰδης είναι ένζυμο που βρίσκεται στα καρότα (*Daucus carota*) και ανάγει την 4-υδροξυβενζαλδεΰδη σε 4-υδροξυβενζυλική αλκοόλη [(C6H4)(4-ΟΗ)CH2OH]: 
χωρίς-πλαίσιο|111x111εσ  \mathrm{+NADPH + H^+ \xrightarrow{\delta \epsilon \ddot{\upsilon} \delta \rho o \gamma \nu \acute{\alpha} \sigma \eta \; \tau \eta \varsigma \; 4-\upsilon \delta \rho o \xi \upsilon \beta \epsilon \nu \zeta \alpha \lambda \delta \epsilon \acute{\ddot{\upsilon}} \delta \eta \varsigma} NADP^+}+ χωρίς-πλαίσιο|100x100εσ


## Δείτε επίσης
# Βενζαλδεΰδη
# 4-μεθυλοβενζαλδεΰδη
# Σαλικυλαλδεΰδη
# 3-υδροξυβενζαλδεΰδη

## Πηγές
* Γ. Βάρβογλη, Ν. Αλεξάνδρου, *Οργανική Χημεία*, Αθήνα 1972
* Α. Βάρβογλη, «Χημεία Οργανικών Ενώσεων», παρατηρητής, Θεσσαλονίκη 1991
* SCHAUM'S OUTLINE SERIES, ΟΡΓΑΝΙΚΗ ΧΗΜΕΙΑ, Μτφ. Α. Βάρβογλη, 1999
* Ασκήσεις και προβλήματα Οργανικής Χημείας Ν. Α. Πετάση 1982
* Δημήτριου Ν. Νικολαΐδη: Ειδικά μαθήματα Οργανικής Χημείας, Θεσσαλονίκη 1983.

## Αναφορές


Κατηγορία:C7
Κατηγορία:Βενζαλδεΰδες
Κατηγορία:Φαινόλες
Άνεγκρετ Κραμπ-Κάρενμπαουερ

Η ** Άνεγκρετ Κραμπ-Κάρενμπαουερ** (Annegret Kramp-Karrenbauer, γεννήθηκε στις 9 Aυγούστου του 1962 στο Φέλκλινγκεν) είναι  Γερμανίδα πολιτικός και πρώην πρόεδρος της CDU από τον Δεκέμβριο του 2018 μέχρι τις 22 Ιανουάριο του 2021, ενώ είχε διατελέσει και γενική γραμματέας του κόμματος. Από τις 10 Αυγούστου 2011 ως τις 28 Φεβρουαρίου 2018 υπηρέτησε ως η 7η πρωθυπουργός του Σάαρλαντ. Έγινε η πρώτη γυναίκα επικεφαλής της κυβέρνησης στο Σάαρλαντ και η τέταρτη γυναίκα που ανέλαβε επικεφαλής της κυβέρνησης σε ένα γερμανικό κρατίδιο. Το 1998 ήταν μέλος της ομοσπονδιακής Βουλής. Τον Ιούλιο του 2019 έγινε υπουργός Άμυνας της Ομοσπονδιακής Γερμανίας.

## Πρώτα χρόνια
Κατάγεται από αυστηρή οικογένεια Καθολικών. Σπούδασε πολιτικές επιστήμες και νομικά στο Πανεπιστήμιο του Τριρ και στο Πανεπιστήμιο του Σααρμπρίκεν.

## Πολιτική καριέρα
Μεταξύ του 2000 και του 2004 υπηρέτησε ως υπουργός Εσωτερικών στην κυβέρνηση του πρωθυπουργού Πέτερ Μίλερ και έγινε η πρώτη γυναίκα σε αυτό το αξίωμα στη Γερμανία.

Στις διαπραγματεύσεις για τον σχηματισμό κυβέρνησης συνασπισμού μετά τις ομοσπονδιακές εκλογές του 2009, ήταν μέλος αντιπροσωπείας της ομάδας εργασίας CDU/CSU για την εκπαίδευση και την πολιτική έρευνα.

### Πρωθυπουργός του Σάαρλαντ, 2011-2018
Τον Ιανουάριο του 2011 η Κραμπ-Καρενμπάουερ διορίστηκε διάδοχος του Μίλερ στην πρωθυπουργία. Ο απερχόμενος πρωθυπουργός έγινε δικαστής στο Ομοσπονδιακό Συνταγματικό Δικαστήριο της Γερμανίας.

Τον Ιανουάριο του 2012 τερμάτισε την συμμαχία με το φιλελεύθερο Ελεύθερο Δημοκρατικό Κόμμα (FDP) και κατηγόρησε το κόμμα για την *αυτοδιάλυσή του*. Η ίδια δήλωσε ότι ο τρικομματικός συνασπισμός – (που περιελάμβανε τα κόμματα των Πρασίνων, το FDP και το δικό της CDU) – είχε χάσει την απαραίτητη *εμπιστοσύνη, σταθερότητα και ικανότητα να ενεργεί* με τους φιλελεύθερους. Επί ηγεσίας της Κραμπ-Καρεμπάουερ, η CDU κέρδισε τις εκλογές που διεξήχθησαν το 2012. 

Σε εθνικό επίπεδο, η Κραμπ - Κάρενμπάουερ υπηρέτησε ως επίτροπος της Ομοσπονδιακής Δημοκρατίας της Γερμανίας για Πολιτιστικά θέματα στο πλαίσιο της Συνθήκης για τη Γαλλογερμανική Συνεργασία μεταξύ 2011 και 2014.

Έπειτα από τις εκλογές του 2017, οι Χριστιανοδημοκράτες κατήγαγαν νίκη και η Καρενμπάουερ παρέμεινε στην πρωθυπουργία.

### Γενική Γραμματέας της CDU, 2018
Τον Φεβρουάριο του 2018 η Κραμπ-Κάρενμπαουερ προτάθηκε από την Άνγκελα Μέρκελ για το αξίωμα της γενικής γραμματέα της CDU. Στις 26 Φεβρουαρίου 2018 εξελέγη επίσημα γενική γραμματέας από το συνέδριο του CDU με ποσοστό 98,87%.

### Πρόεδρος της CDU, 2018–2021
Στις εσωκομματικές εκλογές της CDU που διεξήχθησαν τον Δεκέμβριο του 2018, εξελέγη πρόεδρος του κόμματος, διαδεχόμενη την Άνγκελα Μέρκελ. Τον Φεβρουάριο του 2020 ανακοίνωσε την επικείμενη παραίτησή της από την ηγεσία του CDU.

## Προσωπική ζωή
Είναι παντρεμένη με έναν μηχανικό ορυχείων, τον Χέλμουτ Κάρενμπάουερ, και έχει τρία παιδιά. 

## Παραπομπές


Κατηγορία:Πρωθυπουργοί του Σάαρλαντ
Κατηγορία:Πολιτικοί της CDU
Εξίσωση του Ντρέηκ

Η **εξίσωση του Ντρέηκ** είναι φυσική εξίσωση που χρησιμοποιείται ως μέσο εκτίμησης για τον αριθμό των πιθανών εξωγήινων πολιτισμών στον Γαλαξία. Δημιουργήθηκε το 1961 από τον Αμερικανό αστρονόμο Φρανκ Ντρέηκ με τον σκοπό της προώθησης του διαλόγου για την ύπαρξη εξωγήινων πολιτισμών στα πλαίσια του οργανισμού SETI, και αποτελείται από 7 μεταβλητές, όπου ανάλογα με τις τιμές που θα λάβουν το τελικό σύνολο των πιθανών πολιτισμών μπορεί να είναι πολύ υψηλό ή πολύ χαμηλό. Εξακολουθεί να χρησιμοποιείται συστηματικά ως εργαλείο της έρευνας για την ανακάλυψη εξωγήινης ζωής, ενώ η ανάπτυξη της εξίσωσης αποτελεί χρονικό ορόσημο της αστροβιολογίας.

## Περιγραφή

### Εξίσωση
Η συνολική εξίσωση εκφράζεται ως:
:N = R_*f_\mathrm{p} n_\mathrm{e}f_\mathrm{l} f_\mathrm{i}f_\mathrm{c} L
όπου το *N* είναι ο αριθμός των εξωγήινων πολιτισμών που προκύπτει.

### Μεταβλητές
Οι μεταβλητές της εξίσωσης είναι:

### Εκτιμήσεις
Οι πρώτες 3 παράμετροι λαμβάνουν τιμές οι οποίες προκύπτουν από αστρονομικές παρατηρήσεις, ενώ οι ενδεχόμενες τιμές των τελευταίων 4 παραμέτρων είναι εντελώς θεωρητικές από την στιγμή που δεν έχει ακόμα ανακαλυφθεί εξωγήινη ζωή εκτός του πλανήτη Γη. Οι αρχικές εκτιμήσεις του Ντρέηκ για τις μεταβλητές ήταν  = 1 έτος−1 ,  = 0,2 με 0,5,  = 1 με 5,  = 1,  = 1,   = 0,1 με 0,2,  = 1.000 με 100.000.000 έτη. Βάσει των χαμηλών τιμών, ο αριθμός των εξωγήινων πολιτισμών που προκύπτει είναι 20, ενώ βάσει των υψηλών τιμών 50.000.000. 

Οι σύγχρονες τιμές για τις μεταβλητές που μπορούν να μετρηθούν εκτιμώνται ως:
* = 1,5 με 3 νέοι αστέρες ανά έτος (βάσει της ηλιακής μάζας ανά έτος)
*  = 1 πλανήτης ανά αστέρα 
*  = 3 με 5 πλανήτες ανά άστρο που διαθέτει πλανήτες και οι οποίοι μπορούν να υποστηρίξουν ζωή  (αν και ο αριθμός αυτός έχει αμφισβητηθεί ως πολύ αισιόδοξος)

## Δείτε επίσης
* Αστροβιολογία
* Παράδοξο του Φέρμι
* Κλίμακα Καρντάσεφ
* Πλανητική κατοικησιμότητα

## Παραπομπές


## Σχετική βιβλιογραφία
* 
*  
* Douglas A. Vakoch, et al.: *The Drake equation - estimating the prevalence of extraterrestrial life through the ages.* Cambridge University Press, Cambridge 2015, .

## Εξωτερικοί σύνδεσμοι
*Υπολογισμοί πιθανών πολιτισμών βάσει της εξίσωσης Ντρέικ (κομπιουτεράκι)
*

Κατηγορία:Βιοαστρονομία
Κατηγορία:Εξωγήινη ζωή
Κατηγορία:Εξισώσεις
Ιωάννης Α. Καλλιμάχης

Ο **Ιωάννης Καλλιμάχης** (1775-1821) από τον Οίκο των Καλλιμάχηδων ήταν διερμηνέας της Υψηλής Πύλης(en) (1818-1821).

## Βιογραφία
Η Οικογένειά του καταγόταν από το Φανάρι της Κωνσταντινούπολης και είχε εγκατασταθεί στις Παραδουνάβιες Ηγεμονίες. Ο ίδιος γεννήθηκε στην Κωνσταντινούπολη και ήταν γιος του Αλεξάνδρου Ι. Καλλιμάχη διερμηνέα της Πύλης και πρίγκιπα της Μολδαβίας και της Ελένης Γκίκα, κόρης του Σκαρλάτου Γκίκα βόδα. Ήταν εγγονός του Ιωάννη Καλλιμάχη και ανιψιός του Γρηγορίου Καλλιμάχη πριγκίπων της Μολδαβίας.

Το 1818 διαδέχθηκε τον Μιχαήλ Σούτσο ως διερμηνέας (dragoman) της Υψ. Πύλης, θέση που κράτησε ως το 1821. Τον διαδέχθηκε ο Κωνσταντίνος Μουρούζης.

Απεβίωσε στην Καισάρεια. Ο μεγαλύτερος αδελφός του Σκαρλάτος Καλλιμάχης ήταν πρίγκιπας της Μολδαβίας και ο γιος αυτού Αλέξανδρος Σ. ήταν ηγεμόνας της Σάμου.

## Οικογένεια
Το 1807 νυμφεύτηκε την Ρωξάνδρα Μουρούζη, κόρη του Κωνσταντίνου πρίγκιπα της Μολδαβίας και είχε τέκνα:
* Ευφροσύνη 1801-1884, παντρεύτηκε τον Κωνσταντίνο Σούτσο 1796-1861.
* Σεβαστία γενν. 1809, παντρεύτηκε τον Γεώργιο Φεταλά.
* Σμαράγδα 1814-1888, παντρεύτηκε τον Ιόν Περσιάνι υπουργό της Ρωσίας.
* Ραλού 1816-1891, παντρεύτηκε τον Γιώργη (Ιγκόρ) Μπάλτς 1805-1857.
* Αλέξανδρος 1817-1874.
* Γρηγόριος 1818-1875, στρατηγός Ρωσίας, νυμφεύτηκε την ντε Μπρέιγ.

## Πηγές
Οίκος Καλλιμάχη

Κατηγορία:Οικογένεια Καλλιμάχη
Γεώργιος Μουρούζης

Ο **Γεώργιος Μουρούζης** ( ; - 1796) από τον Οίκο των Μουρούζηδων ήταν μεγάλος διερμηνέας (dragoman) της Υψηλής Πύλης (1792-94, 1795-96).
## Βιογραφία
Η Οικογένειά του καταγόταν από το Φανάρι της Κωνσταντινούπολης. Ήταν γιος του Κωνσταντίνου Δ. κόμη, ποστελνίκου, διερμηνέα της Πύλης και πρίγκιπα της Μολδαβίας και της Σμαράγδας Ματθαίου Γκίκα. Αδελφοί του ήταν ο Αλέξανδρος πρίγκιπας της Μολδαβίας και o Δημήτριος.

Διαδέχθηκε τον αδελφό του Αλέξανδρο ως μ. διερμηνέας της Υψ. Πύλης την 1η Ιανουαρίου 1792. Το 1784 εξέπεσε από το αξίωμα και τον διαδέχτηκε ο Αλέξανδρος Καλλιμάχης και διορίστηκε ξανά στην ίδια θέση το 1795 όταν ο Καλλιμάχης ανέλαβε ηγεμόνας της Μολδαβίας. Εξέπεσε ξανά από το αξίωμα στις 6 Αυγούστου 1796 και εξορίστηκε στην Κύπρο, όπου πέθανε έντεκα μέρες μετά, πιθανώς από δηλητηρίαση. Τον διαδέχθηκε ο Κωνσταντίνος Υψηλάντης. Αργότερα ο μικρότερος αδελφός του Δημήτριος έγινε διερμηνέας της Πύλης (1808-12).

## Παραπομπές


## Πηγές
*  

Γεωργιος
Κατηγορία:Έλληνες αξιωματικοί του ιππικού
Ηδύλη

Η **Ηδύλη** ήταν αρχαία ελληνίδα ποιήτρια. Είναι γνωστή μόνο μέσω μιας μαρτυρίας στους ''Δειπνοσοφιστές'' του Αθήναιου.

Σύμφωνα με τον Αθήναιο, η Ηδύλη ήταν η κόρη της αθηναίας ποιήτριας Μοσχίνης, που είναι εντελώς άγνωστη, και μητέρα του Ηδύλου, επίσης ποιητή. Η Ηδύλη μάλλον ήταν Αθηναία, όπως η μητέρα της.

Το μοναδικό κομμάτι της ποίησης της Ηδύλης που έχει σωθεί αποτελείται από δυόμισι στροφές από την ελεγειακή αφήγησή της *Σκύλλα*, το οποίο αναφέρει ο Αθήναιος. Ο Duncan Lowe υποστηρίζει ότι το ποίημα αυτό της Ηδύλης ήταν η έμπνευση για την ιστορία που αναφέρθηκε στις Μεταμορφώσεις του Οβίδιου.

## Παραπομπές


Κατηγορία:Αρχαίοι Έλληνες ποιητές
Κατηγορία:Αρχαίοι Έλληνες επικοί ποιητές
Άνα Μπρνάμπιτς

Η **Άνα Μπρνάμπιτς** (σερβ. Ана Брнабић, γενν. στις 28 Σεπτεμβρίου 1975) είναι Σέρβα πολιτικός και από το 2019 ανήκει στο Σερβικό Προοδευτικό Κόμμα. Διατέλεσε πρωθυπουργός της χώρας από τις 29 Ιουλίου 2017 έως τις 20 Μαρτίου 2024, οπότε ανέλαβε πρόεδρος της Εθνοσυνέλευσης. Είναι η πρώτη γυναίκα πρωθυπουργός στην ιστορία της Σερβίας και η πρώτη πρωθυπουργός που έχει δηλώσει ανοιχτά ομοφυλόφιλη σε μια χώρα με αρνητικές κοινωνικές απόψεις για την ομοφυλοφιλία.

## Βιογραφία
Η Άνα Μπρνάμπιτς γεννήθηκε στο Βελιγράδι. Ο παππούς της προέρχεται από το νησί Κρκ της Κροατίας, η γιαγιά της από την Ούζιτσε. Η οικογένεια της μητέρας της προέρχεται από την Babušnica της Περιοχής Πίροτ. Σπούδασε διοίκηση επιχειρήσεων στο Πανεπιστήμιο Northwood στο Μίσιγκαν, και κατόπιν απέκτησε MBA από το Πανεπιστήμιο του Hull της Μεγάλης Βρετανίας. Κατόπιν εργάστηκε σε διάφορους διεθνείς οργανισμούς, συμπεριλαμβανομένου του Οργανισμού Διεθνούς Ανάπτυξης των Ηνωμένων Πολιτειών (USAID), καθώς και σε αναπτυξιακούς οργανισμούς και κρατικές εταιρείες της Σερβίας.

Η Άνα Μπρνάμπιτς μιλά άπταιστα αγγλικά και ρωσικά.

### Πολιτική καριέρα
Ορίστηκε Υπουργός Δημόσιας Διοίκησης και Τοπικής Αυτοδιοίκησης της Σερβίας τον Αύγουστο του 2016 κατά την διάρκεια της διακυβέρνησης του Αλεξάνταρ Βούτσιτς και προσωρινώς εκτελούσα χρέη υπουργού Οικονομικών το 2018.

Έλαβε εντολή σχηματισμού κυβέρνησης από τον Πρόεδρο Αλεξάνταρ Βούτσιτς στις 15 Ιουνίου 2017, δύο μήνες μετά την εκλογή του στο αξίωμα του προέδρου της δημοκρατίας, ως επικεφαλής κυβέρνησης συνασπισμού έξι κομμάτων. Επελέγη σε μια ταραγμένη περίοδο, όντας μη πολιτικό πρόσωπο. Στην υποψηφιότητά της αντέδρασαν συντηρητικοί πολιτικοί κύκλοι στη Σερβία, συμπεριλαμβανομένης της Ορθόδοξης Εκκλησίας, ιδίως λόγω του ότι δεν κρύβει τον σεξουαλικό της προσανατολισμό. Η Σερβική Εθνοσυνέλευση επικύρωσε την πρόταση στις 29 Ιουνίου 2017 δίνοντας ψήφο εμπιστοσύνης στην Κυβέρνησή της με 157 ψήφους μεταξύ 250 βουλευτών. Έτσι η ίδια έγινε η πρώτη γυναίκα πρωθυπουργός στην ιστορία της Σερβίας.

Στις 10 Οκτωβρίου 2019, η ως τότε ανεξάρτητη Μπρνάμπιτς προσχώρησε στο Σερβικό Προοδευτικό Κόμμα (SNS) με επικεφαλής τον Πρόεδρο Βούτσιτς.

### Προσωπική ζωή
H Άνα Μπρνάμπιτς δεν κρύβει τον ομοφυλόφιλο σεξουαλικό της προσανατολισμό. Στο Gay Pride του Βελιγραδίου το φθινόπωρο του 2016, φωτογραφήθηκε με μια μικρή σημαία ουράνιου τόξου. Τον Φεβρουάριο του 2019, η σύντροφός της, Milica Djurdjic, γέννησε έναν γιο.

Αναλαμβάνοντας πάντως την πρωθυπουργία, η Άνα Μπρνάμπιτς ξεκαθάρισε ότι δεν είναι πρώτη της προτεραιότητα η «γκέι ατζέντα» και ότι δεν θέλει να χαρακτηριστεί ως «η ομοφυλόφιλη πρωθυπουργός της Σερβίας».

## Παραπομπές


## Εξωτερικοί σύνδεσμοι
* 

Κατηγορία:Πρωθυπουργοί της Σερβίας
Κατηγορία:Υπουργοί οικονομικών της Σερβίας
Κατηγορία:ΛΟΑΤ πρόσωπα
Κατηγορία:Γυναίκες Πρωθυπουργοί
Τροπολόνη

Η **τροπολόνη** (αγγλικά *tropolone*) είναι αρωματική οργανική χημική ένωση, που περιέχει άνθρακα, υδρογόνο και οξυγόνο, με μοριακό τύπο **[[C7H6O2|C<sub>7</sub>H<sub>6</sub>O<sub>2</sub>]]**, Η χημικά καθαρή τροπολόνη, στις «κανονικές συνθήκες περιβάλλοντος», δηλαδή σε θερμοκρασία 25°C και υπό πίεση 1 atm, είναι ανοικτοκίτρινο στερεό, που είναι ευδιάλυτο σε οργανικούς διαλύτες. Αυτή η ένωση παρουσιάζει ενδιαφέρον στους ερευνητές χημικούς, εξαιτίας της ασυνήθιστης ηλεκτρονιακής δομής της και του ρόλου της ως πρόδρομη ένωση συναρμοτών. Παρόλο που συνήθως δεν παράγεται από την τροπόνη, μπορεί να θεωρηθεί (δομικά) ως «θυγατρική» τροπόνη, περιέχοντας μια επιπλέον υδροξυλομάδα, συνδεμένη με το #2 άτομο άνθρακα. Επίσης, στην πραγματικότητα υπάρχουν τρεις (3) ισομερείς τροπολόνη.

## Ισομερείς και «θυγατρικές» τροπολόνες
Η τροπολόνη αυτού του λήμματος είναι η α-τροπολόνη, που αντιστοιχεί στην 2-υδροξυτροπόνη. Υπάρχει, όμως επίσης, η β-τροπολόνη, με γραμμικό τύπο χωρίς-πλαίσιο|70x70εσκαι αριθμό CAS 3324-76-3, που αντιστοιχεί στην 3-υδροξυτροπολόνη. Ακόμη, υπάρχει και η γ-τροπολόνη, με γραμμικό τύπο χωρίς-πλαίσιο|70x70εσκαι αριθμό CAS 4636-39-9. Τέλος, ο όρος χρησιμοποιείται ενίοτε και σε «θυγατρικά» παράγωγα των τριών (3) ισομερών «μητρικών» τροπολονών.

## Φυσική παρουσία
Υπάρχουν πολλά φυσικά προϊόντα που αποτελούν «θυγατρικές» τροπολόνες, περιέχουντας στη δομή τους τον τροοπολονικό σκελετό. Σε αυτές πειριλαμβάνονται το πουβερουλικό οξύ, το στιπιτατονικό οξύ, το στιπιτατικό οξύ, το πουβερουλονικό οξύ, η σεπεδονίνη και τη θεαφιβίνες του μαύρου τσαγιού.

Προκύπτει μέσω της μεταβολικής οδού πολυκετιδίου, που περιέχει ένα φαινολικό ενδιάμεσο προϊόν που υφίσταται επέκταση του δακτυλίου του.

## Παραγωγή και αντιδράσεις
Πολλές μέθοδοι έχουν περιγραφεί για τη σύνθεση της τροπόνης.

Μια από αυτές περιλαμβάνει βρωμίωση της 1,2-κυκλοεπτανοδιόνης με N- βρωμηλεκτριμίδιο, που ακολουθείται από αφυδραλογόνωση σε υψηλές θερμοκρασίες.

Σύμφωνα με μια άλλη, εφαρμώζεται ακυλοϊνική συμπύκνωση του πιμελικού διαιθυλεστέρα σε ακυλοΐνη, που στη συνέχεια οξειδώνεται με στοιχειακό βρώμιο (Br2) σε τροπολόνη,
κέντρο|χωρίς-πλαίσιο|400x400εσ

## Χημικές αντιδράσεις και παράγωγα
Η τροπολόνη εύκολα δίνει O-αλκυλίωση, δίνοντας κυκλοετατριενυλοπαράγωγα, που με τη σειρά τους αποτελούν ευέλικτες συνθετικές πρόδρομες ενώσεις. Με μεταλλικά κατιόντα συμβα΄νει αποπρωτονίωση, που δίνει χηλικά σύμπλοκα των αντιστοίχων μετάλλων, όπως για παράδειγμα ο δι(κυκλοεπτατριενυλο)χαλκός [Cu(O2C7H5)2].

## Βιολογικές δράσεις

Είναι αναστολέας του ενζύμου οξειδάση των πολυφαινολών του σταφυλιού και του ενζύμου τυροσινάση των μανιταριών.

## Αναφορές και σημειώσεις


Κατηγορία:C7
Κατηγορία:Αρωματικές κετόνες
Κατηγορία:Φαινόλες
Belarus-1

Το **Belarus-1 **(Λευκορωσικά: Беларусь 1) είναι κρατικό τηλεοπτικό κανάλι στη Λευκορωσία. Μεταδίδει προγράμματα στα λευκορωσικά και ρωσικά (τα προγράμματα στα ρωσικά ξεκίνησαν στις 8 Οκτωβρίου 2003).

Το κανάλι ξεκίνησε τη λειτουργία του την 1η Ιανουαρίου 1956, μετά από μήνες προετοιμασίας. Οι πρώτες λέξεις ήταν η «*Καλησπέρα! Καλή Πρωτοχρονιά. Σήμερα ξεκινάμε τη δοκιμαστική μετάδοση μας*», από την Ταμάρα Μπαστούν. Αρχικά, οι μεταδόσεις διαρκούσαν 2 με 3 ώρες κάθε βράδυ την Πέμπτη, την Παρασκευή και το Σάββατο. 

Στη δεκαετία του 1960 το κανάλι κάλυπτε τουλάχιστον το 70% του λευκορωσικού εδάφους ενώ ξεκίνησε τις δοκιμαστικές έγχρωμες μεταδόσεις το 1961-62. Στη δεκαετία του 1970 εμφανίστηκε ένα δεύτερο κανάλι, βασισμένο στο πρώτο κανάλι από τη Μόσχα, καθώς και ένα τρίτο κανάλι. Τελικά αντικαταστάθηκε με αναμεταδόσεις της Τηλεόρασης Οστάνκινο, εξ ονόματος της NTRC, ενώ το 2002 ακολούθησε η αντικατάσταση το 2002 από ένα νέο κανάλι, το ONT.

Το κανάλι μετονομάστηκε σε TBK το 1991, μετά την ανεξαρτησία της Λευκορωσίας από τη Σοβιετική Ένωση. Στις 30 Μαρτίου ξεκίνησε να μεταδίδεται σε εικόνα υψηλής ευκρίνειας.

## Παραπομπές


## Εξωτερικοί σύνδεσμοι
* Επίσημη αγγλική ιστοσελίδα

Κατηγορία:Τηλεοπτικά κανάλια στη Λευκορωσία
Κωνσταντίνος Θανόπουλος

Ο **Κωνσταντίνος Δ. Θανόπουλος** (1937 - 17 Ιουλίου 2017) ήταν Έλληνας δικηγόρος και πολιτικός. Υπηρέτησε ως νομάρχης, κυρίως στην Ξάνθη.

## Βιογραφία
Γεννήθηκε στην Αθήνα το 1937. Ακολούθησε νομικές σπουδές στο Πανεπιστήμιο Αθηνών και εργάστηκε ως δικηγόρος παρ' Αρείω Πάγω και μετά στο Συμβούλιο της Επικρατείας. Συνταξιοδοτήθηκε ως επίτιμος δικηγόρος.

Διορίστηκε Νομάρχης Ξάνθης το 1975 και υπηρέτησε εκεί ως το 1979 και ξανά από το 1989 ως το 1990.  Ήταν ο μοναδικός διορισμένος νομάρχης που επελέγη να υπηρετήσει σε δύο διαφορετικές περιόδους στο νομό Ξάνθης.  Ως νομάρχης πρωτοστάτησε στο να διατηρηθεί η παλαιά πόλη της Ξάνθης ως παραδοσιακός οικισμός παρά τις σφοδρές αντιδράσεις από την τοπική κοινωνία.

Από το 1979 ως το 1982 υπηρέτησε και ως Νομάρχης Αιτωλοακαρνανίας, περίοδος κατά την οποία εμπόδισε την κατεδάφιση του κεντρικού κτηρίου του παλαιού σιδηροδρομικού σταθμού του Αγρινίου, διασώζοντας ουσιαστικά ένα μνημείο.

Το 2005 εκδόθηκε το βιβλίο του "Πορεία Αντίθετα".

Απεβίωσε σε ηλικία 80 ετών τον Ιούλιο του 2017.

## Παραπομπές


Κατηγορία:Νομάρχες Αιτωλοακαρνανίας
Κατηγορία:Νομάρχες Ξάνθης
Κάρολος Γ΄ της Ναβάρρας

Ο **Κάρολος Γ΄ ** ο *Ευγενής* (γαλλικά: Charles III *le Noble*, 1361 - 8 Σεπτεμβρίου 1425) ήταν βασιλιάς της Ναβάρρας (1387 - 1425) και κόμης του Εβρέ (1387 - 1404) την περίοδο που αντάλλαξε τον ρόλο του με αυτόν του δούκα του Νεμούρ.

## Βιογραφία
Ήταν μεγαλύτερος γιος και διάδοχος του Καρόλου Β΄ της Ναβάρρας] και της Ιωάννας των Βαλουά, κόρης του Ιωάννη Β΄ της Γαλλίας. Την περίοδο που ήταν βασιλιάς της Ναβάρρας, έκανε πολλές προσπάθειες για να επαναφέρει το προσωπικό κύρος του βασιλιά της Ναβάρρας, το οποίο είχε συνθλιβεί από την κακή βασιλεία του πατέρα του· προσπάθησε να αποκαταστήσει τέλος τις κακές σχέσεις που είχε δημιουργήσει ο πατέρας του με τη Γαλλία. Ο Κάρολος Γ΄ της Ναβάρρας νυμφεύτηκε την Ελεονώρα των Τραστάμαρα, κόρη του Ερρίκου Β΄ της Καστίλης (1375), βάζοντας τέλος στη σύγκρουση που επικρατούσε μέχρι τότε ανάμεσα στην Καστίλη και τη Ναβάρρα. 

## Διοίκηση

Προσπάθησε να δημιουργήσει ειρηνικές σχέσεις με όλα τα γειτονικά κράτη: συμμάχησε με την Καστίλη, προκειμένου να πραγματοποιήσει πόλεμο στη Ναβάρρα, ενώ με τη Συνθήκη των Παρισίων εγκατέλειψε τα δικαιώματά του στην Καμπανία και στο Μπρι προκειμένου να πραγματοποιήσει συμμαχία με τη Γαλλία. 
Δημιούργησε το Κορτ, το ανώτατο δικαστήριο και τον τίτλο του πρίγκιπα της Βιάνα για τον διάδοχο του θρόνου, τίτλο που παραχώρησε στον εγγονό του Κάρολο (1423). Προστάτης των γραμμάτων και των τεχνών, ολοκλήρωσε την κατασκευή του Καθεδρικού ναού της Παμπλόνα, ολοκλήρωσε τη λεκάνη απορροής των συνοικιών της Παμπλόνα (1423)· την εποχή του θανάτου του έκτισε τα βασιλικά ανάκτορα της Ταφάλλα και της Ολίτε.
Η αδελφή του Ιωάννα παντρεύτηκε τον Ερρίκο Δ΄ της Αγγλίας  

## Οικογένεια
Με τη σύζυγό του Ελεονώρα από τον Οίκο των Ιβρέα-Τραστάμαρα, κόρη του Ερρίκου Β΄ της Καστίλης, απέκτησε:
* Ιωάννα 1382-1413, παντρεύτηκε τον Ιωάννη Α΄ κόμη της Φουά.
* Λευκή Α΄ 1385/91-1441, βασίλισσα της Ναβάρρας, παντρεύτηκε τον Ιωάννη Β΄ της Αραγωνίας από τον Οίκο των Ιβρέα-Τραστάμαρα.
* Ισαβέλλα 1395-1435, παντρεύτηκε τον Ιωάννη Δ΄ κόμη του Αρμανιάκ.
* Βεατρίκη 1392-1412, παντρεύτηκε τον Ιάκωβο Β΄ κόμη του Λα Μαρς.

## Πρόγονοι

## Παραπομπές


## Πηγές
*"Charles III". Encyclopædia Britannica. Encyclopædia Britannica, Inc. 10 November 2011. 
*Darst, David H. (2002). "Leonor de Navarra (1350-1415), Queen of Navarre". In Pérez, Janet; Ihrie, Maureen. The Feminist Encyclopedia of Spanish Literature: A-M. Westport: Greenwood Publishing Group. 
*Valente, Claire (2002). "Joan of Navarre (c.13750-1437)". In Fritze, Ronald H.; Robison, William Baxter. Historical Dictionary of Late Medieval England, 1272-1485. Westport: Greenwood Publishing Group.

Κατηγορία:Οίκος του Εβρέ
Κατηγορία:Βασιλείς της Ναβάρρας
Κατηγορία:Δούκισσες του Νεμούρ
Λούμπος Κόχουτεκ

Ο **Λούμπος Κόχουτεκ** (*Luboš Kohoutek*, 29 Ιανουαρίου 1935 - 30 Δεκεμβρίου 2023) ήταν Τσέχος αστρονόμος, που ανακάλυψε πολλούς αστεροειδείς και κομήτες, μεταξύ των οποίων περιώνυμος έγινε ο Κομήτης Κόχουτεκ, ορατός με γυμνό μάτι το 1973.

Ο Κόχουτεκ ενδιαφερόταν για την αστρονομία από τα γυμνασιακά του χρόνια. Σπούδασε φυσική και αστρονομία στα πανεπιστήμια του Μπρνο και της Πράγας, αποφοιτώντας το 1958. Τότε άρχισε να εργάζεται στο Αστρονομικό Ινστιτούτο της Τσεχοσλοβακικής Ακαδημίας επιστημών, όπου δημοσίευσε έναν πολύ χρησιμοποιούμενο κατάλογο γαλαξιακών πλανητικών νεφελωμάτων το 1967. Μετά από αυτό, ο Κόχουτεκ πήρε μία θέση στο Αστεροσκοπείο του Αμβούργου (Μπέργκεντορφ). Μετά τη σοβιετική εισβολή στην Τσεχοσλοβακία το 1968, ο Κόχουτεκ αποφάσισε να παραμείνει στη Δυτική Γερμανία (1970). Οι ανακαλύψεις του κατά τη δεκαετία του 1970 τον κατέστησαν γνωστό στα ΜΜΕ. Κατά τις επόμενες δεκαετίες ο Κόχουτεκ εργάσθηκε και σε αστεροσκοπεία στην Ισπανία και τη Χιλή, ερευνώντας τα πλανητικά νεφελώματα. Επισήμως συνταξιοδοτήθηκε το 2001, αλλά συνέχισε να ερευνά στο Αστεροσκοπείο του Αμβούργου, έχοντας δημοσιεύσει 162 επιστημονικές εργασίες.

Ο Κόχουτεκ ήταν γνωστός για τις ανακαλύψεις κομητών, μεταξύ των οποίων οι περιοδικοί 75D/Κόχουτεκ και 76P/Γουεστ-Κόχουτεκ-Ικεμούρα, καθώς και ο περίφημος ως «Κομήτης Κόχουτεκ» C/1973 E1.

Ανακάλυψε ωστόσο και πολλούς αστεροειδείς, 76 τον αριθμό, μεταξύ των οποίων ξεχωρίζει ο Απολλώνειος αστεροειδής 1865 Κέρβερος. Οι πρώτες σχετικές ανακαλύψεις του ήταν 7 αστεροειδών στις 30 Οκτωβρίου 1967. Από την άλλη, ο αστεροειδής της Κύριας ζώνης 1850 Κόχουτεκ, που ανακαλύφθηκε το 1942, ονομάσθηκε έτσι προς τιμή του Λούμπος Κόχουτεκ, πολύ μεταγενέστερα από την ανακάλυψή του.

Απεβίωσε στις 30 Δεκεμβρίου 2023 σε ηλικία 88 ετών.

## Παραπομπές


Κατηγορία:Τσέχοι αστρονόμοι
Ιστοχημεία

thumb|Φέτα εγκεφαλικού ιστού ποντικιού χρωσμένη με ιστοχημεία.
Ο όρος **ιστοχημεία** ή **ανοσοϊστοχημεία** (αγγλ.: *immunohistochemistry*, *IHC*) αναφέρεται στη διαδικασία και τεχνική της επιλεκτικής απεικονίσεως αντιγόνων (π.χ. πρωτεϊνών) στα κύτταρα τμήματος ενός ιστού, η οποία εκμεταλλεύεται την αρχή της ειδικής συνδέσεως των αντισωμάτων σε αντιγόνα σε βιολογικούς ιστούς. Η διαδικασία επινοήθηκε και εφαρμόσθηκε για πρώτη φορά από τον Άλμπερτ Κουνς το 1941.

Η ιστοχημική χρώση εφαρμόζεται ευρύτατα στη διάγνωση ανώμαλων κυττάρων, όπως αυτών που βρίσκονται σε κακοήθεις όγκους. Ειδικοί μοριακοί σημαντήρες είναι χαρακτηριστικοί συγκεκριμένων κυτταρικών γεγονότων, όπως ο πολλαπλασιασμός ή ο κυτταρικός θάνατος δια αποπτώσεως). Η ανοσοϊστοχημεία χρησιμοποιείται επίσης πολύ στη βασική έρευνα, για την κατανόηση της κατανομής και του εντοπισμού των βιοσημαντήρων και διαφορετικά εκφραζόμενων πρωτεϊνών σε διαφορετικά μέρη ενός ιστού.

Η οπτικοποίηση μιας αλληλεπιδράσεως αντισώματος-αντιγόνου μπορεί να επιτευχθεί με διαφορετικούς τρόπους. Στον πλέον συνηθισμένο, ένα αντίσωμα συζεύγνυται με ένα ένζυμο, όπως η υπεροξειδάση, που μπορεί να καταλύσει μία αντίδραση η οποία παράγει χρωστική. Εναλλακτικά, το αντίσωμα μπορεί επίσης να προσδεθεί σε ένα φθορισμοφόρο, όπως η φθοροσκεΐνη ή η ροδαμίνη, τεχνική η οποία ονομάζεται ανοσοφθορισμός (*immunofluorescence*).

## Παραπομπές


## Εξωτερικοί σύνδεσμοι
* Επισκόπηση της ανοσοϊστοχημείας 

Κατηγορία:Ιστολογία
Κατηγορία:Παθολογική ανατομία
Κατηγορία:Εργαστηριακές τεχνικές
Κατάλογος αστέρων του Γλυφείου

Ο παρών **κατάλογος αστέρων του Γλυφείου** παραθέτει τους σημαντικότερους αστέρες στον αστερισμό Γλυφείο κατά φθίνουσα φωτεινότητα (φαινόμενο μέγεθος), μαζί με τους προσδιορισμούς και κωδικοποιήσεις των αστρονομικών καταλόγων που διαθέτουν και τα βασικά χαρακτηριστικά τους.

|-
| Άλφα Γλυφείου || α || || 29875 || 21770 ||  ||  || 4,44 || 2,92 || 66 || F2IV
|-
| Γάμμα 1 Γλυφείου || γ1 || || 32831 || 23595 ||  ||  || 4,55 || 0,78 || 185 || K2III
|-
| Βήτα Γλυφείου || β || || 29992 || 21861 ||  ||  || 5,04 || 2,83 || 90 || F3V
|-
| Δέλτα Γλυφείου || δ || || 28873 || 21060 ||  ||  || 5,07 || −1,62 || 710 || B2IV-V
|-
| HD 30080 || || || 30080 || 21958 ||  ||  || 5,66 || −1,14 || 748 || K3III
|-
| HD 31093 || || || 31093 || 22573 ||  ||  || 5,82 || 1,10 || 286 || A2/A3V
|-
| HD 32515 || || || 32515 || 23446 ||  ||  || 5,92 || 0,90 || 329 || K2III
|-
| HD 32453 || || || 32453 || 23377 ||  ||  || 6,02 || 0,77 || 366 || G8III
|-
| HD 30432 || || || 30432 || 22144 ||  ||  || 6,04 || 1,12 || 315 || K1III
|-
| Νι Γλυφείου || ν || || 30985 || 22488 ||  ||  || 6,06 || 2,47 || 171 || F1III-IV
|-
| HD 28454 || || || 28454 || 20781 ||  ||  || 6,10 || 3,54 || 106 || F8V
|-
| HD 31529 || || || 31529 || 22847 ||  ||  || 6,11 || −1,35 || 1012 || K3III
|-
| HD 28700 || || || 28700 || 20934 ||  ||  || 6,13 || 0,73 || 392 || K1III
|-
| Λάμδα Γλυφείου || λ || || 30202 || 21998 ||  ||  || 6,24 || −0,27 || 652 || K3/K4III
|-
| HD 32820 || || || 32820 || 23555 ||  ||  || 6,30 || 3,82 || 102 || F8V
|-
| Γάμμα 2 Γλυφείου || γ2 || X || 32846 || 23596 ||  ||  || 6,32 || 1,27 || 334 || F2IV/V
|-
| Ζήτα Γλυφείου || ζ || || 30608 || 22280 ||  ||  || 6,35 || 0,36 || 513 || K0III
|-
| HD 28246 || || || 28246 || 20630 ||  ||  || 6,38 || 3,54 || 121 || F6V
|-
| HD 29559 || || || 29559 || 21525 ||  ||  || 6,40 || 1,20 || 358 || A3Vs...
|-
| RV Γλυφείου || || RV || 28552 || 20856 ||  ||  || 6,41 || −1,18 || 1072 || M1III
|-
| RR Γλυφείου || || RR || || ||  ||  || 14,4 || || || DAZ8+dM
|-
! Ονομασία
! Μπάγιερ
! Μεταβλητός αστέρας
! Ντρέιπερ
! Ίππαρχος
! Ορθή αναφορά
! Απόκλιση
! data-sort-type="number" | Φαινόμενο μέγεθος
! Απόλυτο μέγεθος
! Απόσταση
<sup>έτη φωτός</sup>
! Φασματικός τύπος
|}

## Πηγές

* 
* 
* 
* 
* 
* 
* 
* 

*
Γ
Χαυγάς Λασιθίου

Ο **Χαυγάς** αποτελεί οικισμό της Περιφερειακής Ενότητας Λασιθίου και της τέως Επαρχίας Μιραμπέλλου, και ανήκει στον Δήμο Αγίου Νικολάου, στην Δημοτική Ενότητα Νεαπόλεως και συγκεκριμένα στην Κοινότητα Φουρνής. Στην απογραφή του 2011 είχε 5 κατοίκους. Κοντά στον οικισμό είναι το Φαράγγι Χαυγά Πλάκας Λασιθίου.

## Παραπομπές


Κατηγορία:Χωριά της περιφερειακής ενότητας Λασιθίου
Ντάνιελ Καϊμάκοσκι

Ο **Ντάνιελ Καϊμάκοσκι** (Daniel Kajmakoski) είναι Βορειομακεδόνας τραγουδιστής.Γεννήθηκε στις 17 Οκτωβρίου 1983 στο χωριό Στρούνγκα της Βόρειας Μακεδονίας αλλά ζει στη Βιέννη από μικρή ηλικία.
Εκπροσώπησε τη χώρα του στον διαγωνισμό τραγουδιού της Eurovision το 2015 στη Βιέννη της Αυστρίας με το τραγούδι "Autumn leaves" ύστερα από τη νίκη του στο The Skopje Festival,τον εθνικό τελικό της ΠΓΔΜ. Δεν κατάφερε όμως να προκριθεί στον μεγάλο τελικό καθώς κατετάγη 15ος στον πρώτο ημιτελικό με μόλις 28 βαθμούς.

## Χ Factor Adria

To 2014 κέρδισε το σέρβικο X Factor Adria όπου είναι μια διαφορετική εκδοχή βασισμένη κατά το μεγαλύτερο ποσοστό της στο X Factor

## Πηγές


Κατηγορία:Βορειομακεδόνες τραγουδιστές
Κατηγορία:Συμμετέχοντες στο διαγωνισμό τραγουδιού Eurovision με τη Βόρεια Μακεδονία
Κατηγορία:Διαγωνισμός Τραγουδιού Eurovision 2015
Κατηγορία:Συμμετέχοντες στη Eurovision
Επαρχία Βόρειου Πιόνγαν

Η **Επαρχία Βόρειου Πιόνγαν** (κορεατικά: 평안북도, , *Phyŏnganbukto*) είναι επαρχία της Βόρειας Κορέας. Η επαρχία σχηματίστηκε το 1896 από το βόρειο μισό της πρώην επαρχίας Πιόνγαν, και παρέμεινε μια επαρχία της Κορέας μέχρι το 1945, όταν έγινε επαρχία της Βόρειας Κορέας. Η πρωτεύουσα είναι το Σινούιτζου. Το 2002, η Ειδική Διοικητική Περιφέρεια του Σίνουιτζου, κοντά στην πόλη του Σίνουιτζου, ιδρύθηκε ως μία ξεχωριστά διοικούμενη Ειδική Διοικητική Περιφέρεια.  

## Γεωγραφία
Ο ποταμός Γιαλού σχηματίζει το βόρειο σύνορο με την Κίνα. Στα ανατολικά, η επαρχία συνορεύει με την Επαρχία Τσάγκανγκ και στα νότια με την Επαρχία Νότιου Πιόνγαν. Η Ειδική Διοικητική Περιφέρεια του Σίνουιτζου (κορεατικά: *Sinŭiju T'ŭkpyŏl Haengjŏnggu*) βρίσκεται στο δυτικό μέρος της περιφέρειας, και δημιουργήθηκε ως ξεχωριστική διοικητική οντότητα από το Βόρειο Πιόνγαν το 2002. Στα δυτικά, το Βόρειο Πιόνγαν συνορεύει με τον Κόλπο της Κορέας και την Κίτρινη Θάλασσα (αποκαλούμενη ως Δυτική Θάλασσα από τους Κορεάτες).

## Διοικητικές διαιρέσεις
Το Βόρειο Πιόνγκαν διαιρείται σε 3 πόλεις ("Σι") και σε 22 κομητείες ("Κουν").

### Πόλεις
* Σίνουιτζου (πρωτεύουσα)(χάνγκουλ: 신의주시, χάντσα: 新義州市)
* Τσόνγκτζου(χάνγκουλ: 정주시, χάντσα: 定州市)
* Κούσονγκ(χάνγκουλ: 구성시, χάντσα龜城市)

### Κομητείες
* Τσάνγκσονγκ-γκουν (χάνγκουλ: 창성군, χάντσα: 昌城郡)
* Τσόλσαν-γκουν  (χάνγκουλ: 철산군, χάντσα: 鐵山郡)
* Τσόνμα-γκουν (χάνγκουλ: 천마군, χάντσα: 天摩郡)
* Χιάνγκσαν-γκουν  (χάνγκουλ: 향산군, χάντσα: 香山郡)
* Κουύτζανγκ-γκουν (χάνγκουλ: 구장군, χάντσα: 球場郡)
* Κουάκσαν-γκουν (χάνγκουλ: 곽산군, χάντσα: 郭山郡)
* Νιόνγκμπιον-γκουν (χάνγκουλ: 녕변군, χάντσα: 寧邊郡)
* Πάκτσον-γκουν (χάνγκουλ: 박천군, χάντσα: 博川郡)
* Πίχγιον-γκουν  (χάνγκουλ: 피현군, χάντσα: 枇峴郡)
* Πιόκντονγκ-γκουν  (χάνγκουλ: 벽동군, χάντσα: 碧潼郡)
* Ριόνγκτσον-γκουν (χάνγκουλ: 룡천군, χάντσα: 龍川郡)
* Σάκτζου-γκουν  (χάνγκουλ: 삭주군, χάντσα: 朔州郡)
* Σίντο-γκουν  (χάνγκουλ: 신도군, χάντζα: 薪島郡)
* Σόντσον-γκουν  (χάνγκουλ: 선천군, χάντσα: 宣川郡)
* Τέτσον-γκουν  (χάνγκουλ: 태천군, χάντσα: 泰川郡)
* Τέγκγουαν-γκουν  (χάνγκουλ: 대관군, χάντσα: 大館郡)
* Τόνγκτσανγκ-γκουν  (χάνγκουλ: 동창군, χάντσα: 東倉郡)
* Τόνγκριμ-γκουν  (χάνγκουλ: 동림군, χάντσα: 東林郡)
* Ούιτζου-γκουν  (χάνγκουλ: 의주군, χάντσα: 義州郡)
* Ούντζον-γκουν  (χάνγκουλ: 운전군, χάντσα: 雲田郡)
* Ούνσαν-γκουν  (χάνγκουλ: 운산군, χάντσα: 雲山郡)
* Γιόμτζου-γκουν  (χάνγκουλ: 염주군, χάντσα: 鹽州郡)

## Παραπομπές


Κατηγορία:Γεωγραφία της Βόρειας Κορέας
Κρις Έβερτ

Η **Κρις Έβερτ** (*Chris Evert*, γεννήθηκε 21 Δεκεμβρίου 1954) είναι πρώην αθλήτρια τένις γεννημένη στις Ηνωμένες Πολιτείες της Αμερικής.
Ήταν πρώην νούμερο 1 στην παγκόσμια κατάταξη για μεγάλα χρονικά διαστήματα και κάτοχος 18 τίτλων Grand Slam. Κατέχει το ρεκόρ περισσότερων εμφανίσεων σε τελικούς Γκραν Σλαμ διοργανώσεων, 34 στον αριθμό. Επίσης, με συνολικά επτά κατακτήσεις, κατέχει το ρεκόρ τίτλων στις γυναίκες στο Ρολάν Γκαρός. Στο Αμερικανικό Όπεν μοιράζεται αυτό το ρεκόρ με την Σερένα Ουίλιαμς.
Έχει τελειώσει ως νούμερο 1 τις χρονιές: 1974, 1975, 1976, 1977, 1978, 1980, και 1981. Μία από τις καλύτερες του αθλήματος όλων των εποχών, το 2024 η Διεθνής Ένωση Αθλητικού Τύπου (AIPS) την ψήφισε ως μια από τις καλύτερες 100 αθλήτριες όλων των σπορ των τελευταίων 100 χρόνων.

## Παραπομπές


## Εξωτερικοί σύνδεσμοι
* 

Κατηγορία:Αμερικανίδες αθλήτριες της αντισφαίρισης
Κατηγορία:Νικητές Αυστραλιανού Όπεν (αντισφαίριση)
Κατηγορία:Νικητές Γαλλικού Όπεν
Κατηγορία:Νικητές του Γουίμπλεντον
Κατηγορία:Νικητές του Αμερικανικού Όπεν
Ελληνική Ομοσπονδία Χόκεϋ

Η **Ελληνική Ομοσπονδία Χόκεϋ** (**ΕΛ.Ο.Χ.**) είναι διοικητικός φορέας, υπεύθυνος για το άθλημα του χόκεϊ επί χόρτου στην Ελλάδα. Συστάθηκε το 1994, ενώ η έδρα της βρίσκεται στην Αθήνα. Το 1996 αναγνωρίστηκε από τη Γενική Γραμματεία Αθλητισμού. Αποτελούσε τη διοργανώτρια αρχή του Πανελλήνιου Πρωταθλήματος και του Κυπέλλου. Συντονίζει επίσης τις εθνικές ομάδες ανδρών, γυναικών και νέων της χώρας.

Το 2014, με απόφαση του Υφυπουργού Αθλητισμού και Πολιτισμού, ανακλήθηκε η αθλητική αναγνώριση της Ελληνικής Ομοσπονδίας Χόκεϋ. Την ευθύνη για το άθλημα ανέλαβε η Ελληνική Γυμναστική Ομοσπονδία.

Τον Ιούλιο του 2021 χορηγήθηκε εκ νέου ειδική αθλητική αναγνώριση στην ΕΛ.Ο.Χ. 

## Παραπομπές


## Εξωτερικοί σύνδεσμοι
* 

Κατηγορία:Χόκεϊ επί χόρτου στην Ελλάδα
Χοκει
Μανιβέλα

μικρογραφία|Μανιβέλα σε ξύστρα
Η **μανιβέλα** είναι μηχανικός μοχλός συνημμένος σε ορθή γωνία ως προς τον άξονα περιστροφής εκτελώντας παλινδρομική κίνηση για να μεταδώσει ή να λάβει ενέργεια από τον άξονα. Χρησιμοποιείται για τη μετατροπή κυκλικής κίνησης σε παλινδρομική, ή αντίστροφα.

## Εξωτερικοί σύνδεσμοι
* 
* 

Κατηγορία:Μηχανολογία
Εθνική Ελλάδας (χόκεϊ επί χόρτου ανδρών)

Η **εθνική ομάδα χόκεϊ επί χόρτου της Ελλάδας** εκπροσωπεί την Ελλάδα στις διεθνείς διοργανώσεις χόκεϊ επί χόρτου. Τελεί υπό τη διοίκηση της Ελληνικής Ομοσπονδίας Χόκεϋ.

## Επιτυχίες
* **EuroHockey Nations Challenge**
:: 2005 Challenge I - 5η θέση
:: 2007 Challenge I - 7η θέση
:: 2009 Challenge II - 4η θέση
:: 2011 Challenge II - 2η θέση
:: 2013 Challenge II - 1η θέση

## Παραπομπές


## Εξωτερικοί σύνδεσμοι
* 

Κατηγορία:Αθλητισμός στην Ελλάδα
Κατηγορία:Χόκεϊ επί χόρτου στην Ελλάδα
Κατηγορία:Εθνικές αθλητικές ομάδες της Ελλάδας
DUR

Η **Δούρος Α.Ε.** είναι ελληνική εταιρεία παραγωγής και εμπορίας προϊόντων ανδρικής ένδυσης. Ιδρύθηκε το 1960 και εισήχθηκε στο Χρηματιστήριο Αθηνών το 2000. Διαθέτει ιδιόκτητο δίκτυο 25 καταστημάτων στην Ελλάδα ενώ εξάγει τα προϊόντα της σε αγορές της δυτικής και ανατολικής Ευρώπης ενώ διαθέτει και καταστήματα στην Πράγα, τη Σόφια και τα Τίρανα.  Διαθέτει εργοστάσιο στη Πάτρα όπου παράγει μέρος των προϊόντων της και κυρίως το ύφασμα για τις μπλούζες τύπου πόλο που παράγει και αποτελούν σήμα κατατεθέν της μάρκας. 

Η **DUR** ήταν η πρώτη από τις μεγάλες βιομηχανίες ένδυσης στην Ελλάδα που διαφοροποιήθηκε με τη δημιουργία δικού της επώνυμου προϊόντος (brand name) στις αρχές της δεκαετίας του 1980.

## Παραπομπές


## Εξωτερικοί σύνδεσμοι
* 

Κατηγορία:Ελληνικές επιχειρήσεις
Κατηγορία:Ελληνικές βιομηχανίες
Κατηγορία:Εταιρίες εισηγμένες στο Χρηματιστήριο Αθηνών
Κατηγορία:Ελληνικά εμπορικά σήματα
C9H10O

Ο μοριακός τύπος **C<sub>9</sub>H<sub>10</sub>O**, με μοριακή μάζα 134,17 amu (ακριβέστερη μοριακή μάζα 134,1751 amu), μπορεί να αναφέρεται σε ισομερείς οξυγονούχες οργανικές ενώσεις με βαθμό ακορεστότητας 5, και πιο συγκεκριμένα (μεταξύ άλλων και) στα ακόλουθα ισομερή θέσης:
# Αλλυλοφαινυλαιθέρας, με ημισυντακτικό τύπο **PhOCH<sub>2</sub>CH=CH<sub>2</sub>**  και αριθμό CAS 1746-13-0.
# Ανόλη, με γραμμικό τύπο χωρίς-πλαίσιο|90x90εσκαι αριθμό CAS 85960-81-2.
# Χαβικόλη, με γραμμικό τύπο χωρίς-πλαίσιο|90x90εσκαι αριθμό CAS 501-92-8.
# Χρωμάνιο, με γραμμικό τύπο χωρίς-πλαίσιο|80x80εσ και αριθμό CAS 493-08-3.
# Κινναμυλική αλκοόλη, με ημισυντακτικό τύπο **PhCH=CHCH<sub>2</sub>OH** και αριθμό CAS 104-54-1.
# Φαινυλοπροπανόνη, με ημισυντακτικό τύπο **PhCH<sub>2</sub>COCH<sub>3</sub>** και αριθμό CAS 103-79-7.
# Προπιοφαινόνη, με ημισυντακτικό τύπο **PhCOCH<sub>2</sub>CH<sub>3</sub>** και αριθμό CAS 93-55-0.

Κατηγορία:Αποσαφήνιση
Κατηγορία:Αποσαφηνίσεις χημικών τύπων
Κατηγορία:C9
Κατηγορία:Οργανικές ενώσεις με οξυγόνο
Κυπριακή Ομοσπονδία Χόκεϋ

Η **Κυπριακή Ομοσπονδία Χόκεϋ** είναι φορέας διοίκησης για το άθλημα του χόκεϊ επί χόρτου της Κύπρου. Είναι μέλος της Ευρωπαϊκής Ομοσπονδίας Χόκεϊ και της Διεθνούς Ομοσπονδίας Χόκεϊ.

Διοργανώνει πρωταθλήματα χόκεϊ και συντονίζει τις εθνικές ομάδες ανδρών, γυναικών και νέων της Κύπρου. Στις 30 Ιουλίου του 2007, η εθνική ομάδα χόκεϊ επί πάγου ανδρών της Κύπρου κατείχε την 58η θέση στον κόσμο.

## Παραπομπές


## Εξωτερικοί σύνδεσμοι
* 

Κατηγορία:Χόκεϊ επί χόρτου